16. ΝΟΜΟΘΕΤ. ΔΙΑΤΑΓΜΑ της 6/7 Μαΐου 1946 Περί υπαγωγής εις την Γεν. Γραμματείαν Τουρισμού της διοικήσεως, διαχειρίσεως και εκμεταλλεύσεως Αχιλλείου Ανακτόρου Κερκύρας. Εκυρώθη δια του Νόμ.49 της 19/24 Αυγ.1946 περί κυρώσεως του Ν.Δ. της 6/7 Μαΐου 1946. Άρθρον μόνον.-Η διοίκησις, διαχείρισις και εν γένει εκμετάλλευσις του Αχιλλείου Ανακτόρου Κερκύρας ανατίθεται εις την Γενικήν Γραμματείαν Τουρισμού. Εν τω προϋπολογισμώ της Γενικής Γραμματείας Τουρισμού αναγράφονται αι αναγκαιούσαι πιστώσεις δια τας εν γένει δαπάνας διοικήσεως, διαχειρίσεως και εν γένει εκμεταλλεύσεως του ως είρηται Ανακτόρου. Ο τρόπος διοικήσεως, διαχειρίσεως και εν γένει εκμεταλλεύσεως ως και ο τρόπος διαθέσεως του εκ της εκμεταλλεύσεως, του ως είρηται Ανακτόρου προσόδων καθορισθήσονται δια Δ/των εκδιδομένων προτάσει του Προέδρου της Κυβερνήσεως και του Υπουργού των Οικονομικών. Δι’ ομοίων Δ/των καθορισθήσονται αι λεπτομέρειαι της εφαρμογής του παρόντος. Το παρόν Ν.Δ/μα υποβληθήσεται προς κύρωσιν εις την μέλλουσαν να συνέλθη Βουλήν. 